Iktatószám: NGM/18446-15/2013

A Nemzeti Szakképzési és Felnőttképzési Tanács (NSZFT)

2013. augusztus 14-ei ülésén hozott 21-30/2013.08.14. számú állásfoglalásai

**21/2013.08.14. sz. állásfoglalás**

A Nemzeti Szakképzési és Felnőttképzési Tanács (NSZFT) megtárgyalta és elfogadta „*A felnőttképzésről szóló 2013. évi LXXVII. törvény végrehajtásáról szóló kormányrendelet”* tárgyú, NGM/18446-4/2013. iktatószámú előterjesztést. Az NSZFT javasolja a kormányrendelet kiadását.

**22/2013.08.14. sz. állásfoglalás**

A Nemzeti Szakképzési és Felnőttképzési Tanács (NSZFT) megtárgyalta és elfogadta az „*Egyes felnőttképzési tárgyú miniszteri rendeletek”* tárgyú, NGM/18446-5/2013. iktatószámú előterjesztést. Az NSZFT javasolja a miniszteri rendeletek kiadását.

**23/2013.08.14. sz. állásfoglalás**

A Nemzeti Szakképzési és Felnőttképzési Tanács (NSZFT) megtárgyalta és elfogadta a *„Javaslat a Magyar Kereskedelmi és Iparkamara 2013. évi felnőttképzési feladatai ellátásának támogatására”* tárgyú, NGM/18446-6/2013. iktatószámú előterjesztést.

Az NSZFT javasolja a nemzetgazdasági miniszternek a program jóváhagyását, illetve a program előterjesztés szerinti végrehajtására a Magyar Kereskedelmi és Iparkamara támogatását
96.802.400,- Ft, azaz kilencvenhatmillió-nyolcszázkettőezer-négyszáz forint keretösszegben a Nemzeti Foglalkoztatási Alap képzési alaprész 2013. évi központi kerete terhére utólagos elszámolási kötelezettséggel.

**24/2013.08.14. sz. állásfoglalás**

A Nemzeti Szakképzési és Felnőttképzési Tanács (NSZFT) megtárgyalta és elfogadta a *„Javaslat a Nemzeti Agrárgazdasági Kamara 2013. évi szakképzési feladatai ellátásának támogatására”* tárgyú, NGM/18446-7/2013. iktatószámú előterjesztést.

Az NSZFT javasolja a nemzetgazdasági miniszternek a program jóváhagyását, illetve a program előterjesztés szerinti végrehajtására a Nemzeti Agrárgazdasági Kamara támogatását
243.638.000,- Ft, azaz kétszáznegyvenhárommillió-hatszázharmincnyolcezer forint keretösszegben a Nemzeti Foglalkoztatási Alap képzési alaprész 2013. évi központi kerete terhére utólagos elszámolási kötelezettséggel.

**25/2013.08.14. sz. állásfoglalás**

A Nemzeti Szakképzési és Felnőttképzési Tanács (NSZFT) megtárgyalta és elfogadta a *„Javaslat a felnőttképzési szakértők továbbképzésére, az új jogforrások alkalmazására való felkészítésére”* tárgyú, NGM/18446-8/2013. iktatószámú előterjesztést.

Az NSZFT javasolja a nemzetgazdasági miniszternek a program jóváhagyását, illetve a program előterjesztés szerinti végrehajtására a Felnőttképzési Szakértők Országos Egyesületének támogatását 73.543.910,- Ft, azaz hetvenhárommillió-ötszáznegyvenháromezer-kilencszáztíz forint keretösszegben a Nemzeti Foglalkoztatási Alap képzési alaprész 2013. évi központi kerete terhére utólagos elszámolási kötelezettséggel.

**26/2013.08.14. sz. állásfoglalás**

A Nemzeti Szakképzési és Felnőttképzési Tanács (NSZFT) megtárgyalta és elfogadta a *„Javaslat szakképzési és felnőttképzési kutatások támogatására”* tárgyú, NGM/18446-9/2013. iktatószámú előterjesztést.

Az NSZFT javasolja a nemzetgazdasági miniszternek a program jóváhagyását, illetve a program előterjesztés szerinti végrehajtására a Nemzeti Munkaügyi Hivatal támogatását, oly módon, hogy a 497.096.000,- Ft, azaz négyszázkilencvenhétmillió-kilencvenhatezer forint keretösszegű, 2013. november 1-től 2017. október 31-ig tartó programnak a 2013. november 1-től 2014. október 31-ig tartó időszakában jelentkező feladatok végrehajtására, illetve a program megvalósítójaként a Nemzeti Munkaügyi Hivatal támogatására, 255.186.500,- Ft, azaz kettőszázötvenötmillió-száznyolcvanhat-ezer-ötszáz forint keretösszeg kerüljön biztosításra a Nemzeti Foglalkoztatási Alap képzési alaprész 2013. évi központi kerete terhére utólagos elszámolási kötelezettséggel.

**27/2013.08.14. sz. állásfoglalás**

A Nemzeti Szakképzési és Felnőttképzési Tanács (NSZFT) megtárgyalta és elfogadta a *„Javaslat angol és német nyelvű digitális oktató tananyagok elkészítésének támogatására”* tárgyú, NGM/18446-10/2013. iktatószámú előterjesztést.

Az NSZFT javasolja a nemzetgazdasági miniszternek a program jóváhagyását, illetve a program előterjesztés szerinti végrehajtására a Nemzeti Munkaügyi Hivatal támogatását 48.729.900,- Ft, azaz negyvennyolcmillió-hétszázhuszonkilencezer-kilencszáz forint keretösszegben a Nemzeti Foglalkoztatási Alap képzési alaprész 2013. évi központi kerete terhére utólagos elszámolási kötelezettséggel.

**28/2013.08.14. sz. állásfoglalás**

A Nemzeti Szakképzési és Felnőttképzési Tanács (NSZFT) megtárgyalta és elfogadta a *„A nemzetgazdasági miniszter hatáskörébe tartozó szakképesítések szakmai és vizsgakövetelményeihez a komplex szakmai vizsga szóbeli tételeinek elkészítése”* tárgyú, NGM/18446-11/2013. iktatószámú előterjesztést az alábbiak szerinti kiegészítéssel.

A Honvédelmi Minisztérium képviselőjének javaslatára a program kerüljön kiegészítésre a következők szerint. A honvédelemért felelős miniszter ágazatába tartozó szakképesítések szakmai és vizsgakövetelményeinek kiadásáról szóló 19/2012. (VIII.28.) HM rendelet 1. mellékletében rögzített szakképesítések és szakképesítés-ráépülések tekintetében is kerüljenek kidolgozásra a komplex szakmai vizsga szóbeli tételei. Az előterjesztés szerinti támogatási összeg kerüljön megemelésre a 21 db tételsor elkészítésének – az előterjesztés szerinti fajlagos költség alapján számított – költségeivel, vagyis összesen 3.150.000,- Ft-tal, azaz hárommillió-százötvenezer forinttal.

A módosítás következtében a program tárgya a következőre változzon: *„A nemzetgazdasági miniszter és a honvédelmi miniszter hatáskörébe tartozó szakképesítések szakmai és vizsgakövetelményeihez a komplex szakmai vizsga szóbeli tételeinek elkészítése”.*

Az NSZFT javasolja a nemzetgazdasági miniszternek a program jóváhagyását, illetve a program előterjesztés és jelen állásfoglalásban foglalt kiegészítés szerinti végrehajtására a Nemzeti Munkaügyi Hivatal támogatását 41.900.000 Ft, azaz negyvenegymillió-kilencszázezer forint keretösszegben a Nemzeti Foglalkoztatási Alap képzési alaprész 2013. évi központi kerete terhére utólagos elszámolási kötelezettséggel.

**29/2013.08.14. sz. állásfoglalás**

A Nemzeti Szakképzési és Felnőttképzési Tanács (NSZFT) megtárgyalta és elfogadta a *„Javaslat a Nemzeti Foglalkoztatási Alap képzési alaprészéből pályázat útján nyújtott támogatások kezelésével kapcsolatos informatikai fejlesztés támogatására”* tárgyú, NGM/18446-12/2013. iktatószámú előterjesztést.

Az NSZFT javasolja a nemzetgazdasági miniszternek a program jóváhagyását, illetve a program előterjesztés szerinti végrehajtására a Nemzeti Munkaügyi Hivatal támogatását 22.400.000,- Ft, azaz huszonkettőmillió-négyszázezer forint keretösszegben a Nemzeti Foglalkoztatási Alap képzési alaprész 2013. évi központi kerete terhére utólagos elszámolási kötelezettséggel.

**30/2013.08.14. sz. állásfoglalás**

A Nemzeti Szakképzési és Felnőttképzési Tanács megtárgyalta és tudomásul vette a Nemzeti Munkaügyi Hivatal által benyújtott, *"A Magyar Agrárkamara 2012. évi szakképzési feladatai ellátásának támogatása”* tárgyú, a Nemzeti Munkaügyi Hivatal és a Magyar Agrárkamara között létrejött NFA-KA-NGM-1/2012. számú támogatási szerződésben foglaltak teljesítéséről szóló, NGM/18446-13/2013. iktatószámú beszámolót.